পিটার বার্জ
পিটার জন পার্নেল বার্জ (; জন্ম: ১৭ মে, ১৯৩২ - মৃত্যু: ৫ অক্টোবর, ২০০১) কুইন্সল্যান্ডের ব্রিসবেনের ক্যাঙ্গারু পয়েন্ট এলাকায় জন্মগ্রহণকারী বিখ্যাত অস্ট্রেলীয় আন্তর্জাতিক ক্রিকেট তারকা ছিলেন। ১৯৫৫ থেকে ১৯৬৬ সময়কালে অস্ট্রেলিয়া ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর অস্ট্রেলীয় ক্রিকেটে কুইন্সল্যান্ডের প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শীতা দেখিয়েছেন পিটার বার্জ।
টেস্ট ক্রিকেট অভিষেকে ৫ উইকেট লাভকারী ক্রিকেটারদের তালিকা
নভেম্বর, ২০১৮ সাল পর্যন্ত সাতচল্লিশজন ইংরেজ ক্রিকেটার তাঁদের টেস্ট ক্রিকেট অভিষেকে পাঁচ-উইকেট সংগ্রহ করতে পেরেছেন। প্রথম ইংরেজ ক্রিকেটার হিসেবে রয়েছেন আলফ্রেড শ। মার্চ, ১৮৭৭ সালে মেলবোর্ন ক্রিকেট গ্রাউন্ডে অনুষ্ঠিত খেলায় তিনি তাঁর টেস্ট অভিষেক ঘটান। ইতিহাসের উদ্বোধনী টেস্টে তিনি ৫/৩৮ পেয়েছিলেন। তাঁর এ সাফল্য ম্লান হয়ে যায় ইংল্যান্ডের পরাজয়ের মধ্য দিয়ে। ঐ একই টেস্টে আরও দুইজন অস্ট্রেলীয় বোলার ফিফার লাভ করেছিলেন। ডমিনিক কর্ক ওয়েস্ট ইন্ডিজের বিপক্ষে তার টেস্ট অভিষেকে ৭/৪৩ পেয়েছিলেন। ১৯৯৫ সালে সিরিজের দ্বিতীয় টেস্টে তার এ বোলিং পরিসংখ্যান অভিষেকে সেরা বোলিং। সাম্প্রতিককালে টবি রোল্যান্ড-জোন্স এ কৃতিত্বের অধিকারী। জুলাই, ২০১৭ সালে লন্ডনের ওভালে দক্ষিণ আফ্রিকাল বিপক্ষে ৫/৫৭ পেয়েছিলেন তিনি।